**SVEUČILIŠTE U ZAGREBU  
STOMATOLOŠKI FAKULTET**

**NATJEČAJ ZA IZRADU NAJBOLJEG E-KOLEGIJA**

Pod e-kolegijem smatraju se nastavni sadržaji u elektroničkom obliku kojim se nadograđuju/oplemenjuju sadržaji postojećih kolegija iz studijskog programa ili elektronski nastavni sadržaji potpuno novog kolegija kojeg je odobrilo Fakultetsko vijeće ili drugo nadležno tijelo.

Kolegij koji se prijavljuje može biti iz integriranog studija, poslijediplomskog specijalističkog ili poslijediplomskog doktorskog studija.

Pravo sudjelovanja u natječaju imaju svi zaposlenici Stomatološkog fakulteta u znanstveno nastavnom zvanju.

S izvođenjem novog kolegija započelo bi se s početkom akademske godine 2015/16.

**Prijava na natječaj mora sadržavati** sljedeće:

* Plan izvođenja nastave,
* Definirane ciljeve i ishode učenja,
* Nastavne materijale (u obliku nastavnih tekstova, prezentacija, video materijala i sl.), minimalno 10 cjelina (semestar ima 15 tjedana nastave),
* Testovi za evaluaciju znanja (minimalno 3 komada),
* Dodatnu literaturu (nije obvezno).

Kolegiji moraju biti izrađeni **u** **sustavu Merlin**.

**Rok** za izradu je **28. rujna 2015. godine**.

Edukacija za izrada e kolegija provodila bi se tijekom lipnja, srpnja, kolovoza i rujna 2015. godine.

Predsjednik povjerenstva za e-učenje pružat će savjetodavnu i tehničku potporu nastavnicima u postavljanju sadržaja u sustav za e-učenje.

Odluku o izboru najboljeg e-kolegija donosi Povjerenstvo u sastavu:

1. Prof.dr.sc. Silvana Jukić Krmek
2. Izv.prof.dr.sc. Iva Alajbeg
3. Ana Marija Novaković, student

Predsjednik povjerenstva za e-učenje sudjeluje u radu povjerenstva ali ne sudjeluje u glasovanju.

**Nagrade su**:

1. Prva nagrada-diploma i tablet računalo,
2. Druga nagrada-diploma i tablet računalo,
3. Treća nagrada-diploma.

Nagrada se dodjeljuje osobi koja je izradila nastavne materijale, bez obzira je li nositelj kolegija ili ne.

Nagrade će se dodjeliti na sjednici Fakultetskog vijeća.

**Predsjednik povjerenstva za e-učenje**

**Doc.dr.sc. Vlaho Brailo**